27. Canlılarda klonlaşdırma

Son illərdə klonlaşdırma anlayışı biotexnologiyanın ən mühüm sahələrindən birinə çevrilmişdir.

► Klonlaşdırma nədir?
► Bu proses necə həyata keçirilir?
► Klonlaşdırmanın əhəmiyyəti nədir?
► Klonlaşdırmanın mənfi xüsusiyyətləri nə ola bilər?
• Qruplara bölünün.
• Hər qrup genetik mühəndisliyin bir bölməsində çalışan araşdırmaçı kimi tədqiqat aparsın.
• Qrup üzvlərinizlə klonlaşdırmanın müsbət və mənfi cəhətlərini müzakirə edin.
• Digər qruplarla fikirlərinizi paylaşın.
• Fikirlərinizi yazın və bülleten hazırlayın.
• Digər qrup üzvləri ilə hazırlanan bülletenləri müqayisə edin.

Mənfi xüsusiyyətləri haqqında çoxlu mülahizələr olsa da, hazırda gen mühəndisliyi yolu ilə normadan çox böyük kartof yumruları, pomidor, xiyar, buğda və s. sortlar alınır. Alimlər gen mühəndisliyinin ən mühüm sahələrindən biri olan klonlaşdırmada da böyük nailiyyətlər əldə etmişlər. İlk klonlaşdırılmış orqanizm kimi qoyun Dollini misal göstərmək olar.

Dollinin alınması üçün aparılan işlər bu ardıcıllıqla həyata keçirilmişdir: yetkin bir qoyunun yumurta hüceyrələrinin nüvəsi çıxarılmış və onun yerinə başqa bir qoyunun somatik hüceyrələrinin nüvəsi yerləşdirilmişdir. Alınan hüceyrə üçüncü bir qoyunun balalığına yerləşdirilmişdir.

Sizcə, Dolli bu qoyunlardan hansının surəti ola bilərdi?
Şəklə əsasən cavablarınızı əsaslandırın.