Ailənin xoşbəxtliyi oradakı insanların bir-birinə münasibətindən asılıdır. Ailə münasibətlərinin pozulması əksər hallarda ailə münaqişələrinə səbəb olur. Münaqişəyə səbəb olan amillər isə çoxdur. Onlardan biri də ailədə əmək bölgüsünün düzgün aparılmamasıdır. Kişilərin əksəriyyəti hesab edir ki, qadınlar işləsə də, işləməsə də, evdə həmişə rahatlıq və səliqə olmalı, yeməyi mütləq qadın hazırlamalıdır. Bu fikirlə razılaşmaq olarmı? Fikirlərinizi əsaslandırın.

Yaşanan problemlər çox vaxt ailələrin dağılmasına səbəb olur. Dünya miqyasında boşanma səbəbləri, əsasən, aşağıdakılardır:

■ xəyanət ■ zorakılıq ■ yoxsulluq ■ qüruru sındıran davranışlar ■ məhəbbətin olmaması ■ zərərli vərdişlər ■ cinsi soyuqluq | ■ bəyənməmək ■ qadınların baxımsızlığı ■ xasiyyətlərin uyğunlaşmaması ■ səyahətlərə tək çıxmaq ■ qadın və kişilərin pintiliyi ■ kənar şəxslərin ailəyə müdaxiləsi ■ sonsuzluq