Bitki seleksiyasında əldə olunmuş nailiyyətlər:

Fəsilə | Alınan bitki | Seleksiyaçı alim
Xaççiçəklilər | Turp + kələm | G.D.Karpeçenko
Gülçiçəklilər | Meyvə bitkiləri | İ.V.Miçurin
Taxıllar | Payızlıq buğda | V.N.Remeslo
Yazlıq buğda | A.P.Şexurdin, V.N.Mamontova
Buğda + ayrıqotu | N.V.Sitsin
Buğda sortları | P.P.Lukyanenko
Qarğıdalı sortları | M.İ.Xaçinov
Mürəkkəbçiçəklilər | Günəbaxan sortu | V.S.Pustovoyt

Heyvan seleksiyasında əldə olunmuş nailiyyətlər:

Alınan heyvan cinsi | Seleksiyaçı alim
Arxaromerinos | Y.Y.Lusis, Nikolay Savviç Butarin
Ropşa-karp balıq cinsi | V.S.Kirpiçnikov
Tut ipəkqurdu (poliploid) | B.L.Astaurov
Ukrayna ağ səhra donuzu və zərif yunlu Askaniya rambulyesi qoyun cinsləri | M.F. İvanov

Əlverişsiz mühit amillərinə dözümlü heterozis effektinə malik yüksək məhsuldar bitki şortlarının və heyvan cinslərinin alınması istiqamətində Azərbaycan və digər ölkələrin alimləri xeyli işlər görmüşlər.

Qarşıya qoyulmuş məqsədlərin həyata keçirilməsi zamanı seleksiyaçı alimlər genetika elminin qanunlarına əsaslanırlar. Bunun nəticəsidir ki, son zamanlar seleksiyaçılar yeni-yeni nailiyyətlər əldə edirlər.

1. | İ.V.Miçurin ömrünün 30 ilini Sibirdə cənub sortlarının yetişdirilməsinə sərf etmiş, ancaq onun işləri nəticəsiz qalmışdır. Alınan hibridlər soyuğa davam gətirməyərək məhv olmuşdur. Bunun səbəbini izah edin.
2. | “Azərbaycan seleksiyaçılarının nailiyyətləri” mövzusunda təqdimat hazırlayın.
3. | İ.V.Miçurinin mentor metoduna uyğun sxem qurun və fikrinizi əsaslandırın.
4. | Düzgün olan (D) və düzgün olmayan (S) fikirləri qruplaşdırın.

a) Hibridlərdə elə əlamətlər dominantlıq edir ki, mühit onlar üçün əlverişlidir. □
b) İ.V.Miçurin dominantlığın idarə olunması fikrini irəli sürmüşdür. □
c) Sarı Belfler sortunu İ.V.Miçurin almışdır. □
d) Belfler - kitayka cənub sortudur. □
e) Kitaykanın meyvələri sarı Belflerin meyvələrindən dadlı olur. □