1. F.Engels və M.V.Volkenşteynin təriflərini müqayisə edin.
2. Həyatın yaranması haqqında araşdırma aparın, daha hansı alimlərin həyata dair tərif verdiklərini müəyyənləşdirin və təqdimat hazırlayın.
3. Canlını cansızdan fərqləndirən xüsusiyyətləri özündə əks etdirməyən canlıları tanıyırsınızmı? Nümunələr gətirin.
4. M.V.Volkenşteynin “Yer üzərində yaşayan canlı varlıqlar...” ifadəsini müasir dövrdə səmada göründüyü fərz edilən, “Naməlum uçan obyektlər” adlandırılan cisimlərin varlığı ilə necə əlaqələndirə bilərsiniz? Fikirlərinizi müzakirə edin.
5. Alimlərin “böyük bombardman” adlandırdıqları dövrdə meteoritlər Yer kürəsini sanki bombardman edirdi. Fərziyyələrə görə, onların ölçüləri nə qədər böyük olurdusa, Yerin qabığı bir o qədər çox qızırdı. Bu fikrin düzgünlüyünü əsaslandırın.
6. Açar sözlərdən istifadə edərək cümlələri tamamlayın.
   minlərlə, ərimiş, kiçik, fərqli, yüksək
   Yer yarandığı dövrdə hal-hazırda olduğundan çox_______idi. Onun diametri indikindən______, temperaturu isə çox______olub. _____dərəcə temperaturda bütün süxurlar_______, meteoritlər Yer planetinə düşmüşlər.
7. Şəklə baxın və “Belə bir şəraitdə həyatın yaranması mümkün ola bilərdimi?” mövzusunda müzakirə aparın.