Layihə

Mövzu: Ekosistemlərdə biomüxtəliflik

Məqsəd: Ətrafımızdakı ekosistemlərdə biomüxtəliflik və onların əhəmiyyətini müəyyənləşdirmə

İşin gedişi:

1. Ətrafinızdakı hansı ekosistemdə müşahidə aparacağınızı müəyyənləşdirin.

2. Müşahidə apardığınız sahədə bitki və heyvan növlərinin şəkillərini çəkin.

3. Bitki və heyvanların sistematikada necə adlandırıldığını və onların yerini müəyyənləşdirin.

4. Hər bir növün əhəmiyyəti haqqında məlumat toplayıb şəkillərin altına yazın.

Araşdırılacaq mövzu | Zaman | Təqdimat forması
Ətrafımızdakı ekosistemlərdə biomüxtəliflik və onların əhəmiyyəti | 2 həftə | Yazılı və ya elektron

Müəyyənləşdirin:
• Araşdırma apardığınız ekosistem göstərilən şəkillərin hansına uyğundur?
• Araşdırdığınız sahədə hansı bitki növlərinə daha çox təsadüf olunur?
• İki bitki növü seçin və onların ekosistemdə rolunu qeyd edin.
• Araşdırma apardığınız sahədə ən çox hansı heyvan növlərinə rast gəldiniz?
• İki heyvan növü seçin və onların təbiətdəki rolunu açıqlayın.