Ancaq şiş əmələgətirən hüceyrələr quruluşuna və böyümə xüsusiyyətlərinə görə normal hüceyrələrdən fərqlənir. Klinik baxımdan şişlər iki qrupa bölünür.

Şişlər əmələ gəldiyi toxumalara görə qruplaşdırıb adlandırılır.

№ | Şişlər | Xoşxassəli | Bədxassəli
1. | Epitel toxuması şişləri | Papiloma, adenoma, kista | Karsinoma
2. | Birləşdirici toxuma şişləri | Fibroma, lipoma | Sarkoma
3. | Sinir toxuması şişləri | Nevrioma, qlioma | Neyrosarkoma
4. | Əzələ toxuması şişləri | Mioma | Miosarkoma

Damar şişləri də vardır ki, onların xoşxassəlilərinə angiomaları, bədxassəlilərinə isə angiosarkomalar aid edilir.

Şişlərin əmələgəlmə səbəbləri hələ də tam aydınlaşdırılmamışdır. Ancaq bu haqda bir neçə fərziyyə mövcuddur:

- Embrional inkişaf zamanı bəzi toxuma hüceyrələrində baş verən dəyişikliklərə postemdrional inkişaf dövründə xarici mühit amillərinin təsiri. Məsələn, dəridəki xallar melanomaya* çevrilir;
- Kanserogen maddələrin (tütün, asbest, parafin, anilin boyaları, ionlaşdırıcı şüalar və s.) təsiri;