44. Mitoz prosesində bitki və heyvan
hüceyrəsində sitoplazmanın bölünməsi

Hüceyrənin bölünməsi üçün onun interfaza mərhələsindən keçməsi vacibdir. Yada salın:

► İnterfaza mərhələsində hüceyrədə hansı dəyişikliklər baş verir?

İnterfaza mərhələsində hüceyrədə aşağıdakı əlamətləri müşahidə etmək olar:
• Sentriolların ikiləşməsi;
• Bəzi orqanoidlərin sayının artması;
• DNT-nin miqdarının iki dəfə artması;
• Xromosomların iki xromatidli olması;
• Maddələr mübadiləsinin sürətlə getməsi.
Şəkilləri müqayisə edib suallara cavab verin:
• Şəkillərdə nə kimi fərq görürsünüz?
• Bitki hüceyrəsi nə üçün heyvan hüceyrəsi kimi bölünə bilmir?
• Bölünmə zamanı nüvənin rolu nədən ibarətdir?