9. Mikroorqanizmlər

Mikroskopik canlılar olan mikroorqanizmlər və ya mikroblar biosferin ayrılmaz tərkib hissələridir. Bunlar maddələr dövranında çox mühüm funksiya yerinə yetirməklə bərabər, bitki, heyvan və insan orqanizmlərində parazitlik* edir, müxtəlif xəstəliklər törədirlər.

| Bu canlıları hansı elm sahəsi öyrənir?
| Bu elm sahəsi nə kimi xüsusiyyətlərə malikdir?

Şəkildə verilən canlıları öyrənən elm sahələrini müvafiq xanalara yazmaqla sxemi tamamlayın. Onları öyrənən elm sahələri haqqında bildiklərinizi müzakirə edin.