Süd (1ml) və süd məhsullarının (1q) mikrobioloji müayinəsi zamanı mikroorqanizmlərin miqdarı təyin edilir.

Spesifik mikrofloraya malik olan turş süd məhsullarının müayinəsi ümumi mikroorqanizmlərin sayına görə deyil, onda olan bağırsaq çöplərinin miqdarına görə təyin olunur.

Ət və ət məhsullarının sanitar-mikrobioloji müayinəsi zamanı aşağıdakı göstəricilər təyin edilir:

• məhsulun lq-da olan bakteriyaların ümumi sayı;
• məhsulun lq-da bağırsaq çöplərinin miqdarı;
• məhsulun 5 q-da salmonellaların miqdarı.

Konservlərin sanitar-mikrobioloji müayinəsi zamanı onların yararlılığı aşağıdakı göstəricilərlə müəyyən olunur:

• Mezofil* aerob mikroorqanizmlər (olmamalıdır)
• Mezofil anaerob mikroorqanizmlər (olmamalıdır)
• Epidemioloji göstərişlər olarsa, stafilokoklar, botulizm törədicisi və toksini, termofil* aerob və anaeroblar, maya və kif göbələkləri təyin edilir.
• Konservlərdə patogen mikroblar (olmamalıdır)

1. | Müxtəlif mənbələrə istinad edərək aşağıdakı mövzularda məruzə hazırlayın: • Stafilokokk mənşəli zəhərlənmələr • Mikotoksikozlar
2. | Ət və süd məhsullarının, konservləşdirilmiş meyvə və tərəvəzin qabları üzərində istifadə tarixi yazılır. Bunun səbəbini araşdırın və təqdimat hazırlayın.
3. | Bruselyoz xəstəliyi qatıqla qidalanmaya nisbətən pendirlə qidalanma zamanı daha çox yoluxur. Sizcə, bunun səbəbi nədir? İzah edin.
4. | Qrafiklərdən hansı təzə balıq ətini düzgün saxlamadıqda mikroorqanizmlərin sayının dəyirşməsini düzgün əks etdirir?